62020CO0288_INF
Определение на Съда (осми състав) от 24 март 2022 година —BNP Paribas Personal Finance
(Дело C‑288/20) (
1
)
„Преюдициално запитване — Член 99 от Процедурния правилник на Съда — Защита на потребителите — Директива 93/13/ЕИО — Неравноправни клаузи в потребителските договори — Договор за кредит, сключен в чуждестранна валута (швейцарски франкове) — Клаузи, които излагат кредитополучателя на валутен риск — Член 4, параграф 2 — Изисквания за разбираемост и прозрачност — Тежест на доказване — Член 3, параграф 1 — Значително неравновесие — Член 5 — Ясен и разбираем текст на договорна клауза“
1.
Защита на потребителите — Неравноправни клаузи в потребителските договори — Директива 93/13 — Приложно поле — Клаузи, определящи основния предмет на договора, или отнасящи се до цената или до възнаграждението и доставяните като насрещна престация услуги или стоки — Понятие — Клаузи в договор за кредит, които предвиждат, че чуждестранна валута е разчетната валута, а еврото е валутата на изплащане, като оставят валутния риск у потребителя — Включване — Клаузи, които определят съществен елемент, който характеризира посочения договор — Проверка, която следва да бъде извършена от националния съд
(член 4, параграф 2 от Директива 93/13 на Съвета)
(вж. т. 23—32; т. 1 от диспозитива)
2.
Защита на потребителите — Неравноправни клаузи в потребителските договори — Директива 93/13 — Приложно поле — Клаузи, определящи основния предмет на договора, или отнасящи се до цената или до възнаграждението и доставяните като насрещна престация услуги или стоки — Понятие — Клаузи в договор за кредит, които предвиждат, че чуждестранна валута е разчетната валута, а еврото е валутата на изплащане, като оставят валутния риск у потребителя — Включване — Условия — Задължение за изпълнение на изискванията за разбираемост и прозрачност — Обхват
(член 4, параграф 2 и член 5 от Директива 93/13 на Съвета)
(вж. т. 34—37, 43 и 47—50; т. 2 от диспозитива)
3.
Защита на потребителите — Неравноправни клаузи в потребителските договори — Директива 93/13 — Приложно поле — Клаузи, определящи основния предмет на договора, или отнасящи се до цената или до възнаграждението и доставяните като насрещна престация услуги или стоки — Условия — Ясен и разбираем текст на клауза — Доказване в тежест на потребителя — Недопустимост
(член 4, параграф 2 от Директива 93/13 на Съвета)
(вж. т. 54, 58 и 61; т. 3 от диспозитива)
4.
Защита на потребителите — Неравноправни клаузи в потребителските договори — Директива 93/13 — Неравноправна клауза по смисъла на член 3 — Понятие — Клаузи в договор за кредит, които предвиждат, че чуждестранна валута е разчетната валута, а еврото е валутата на изплащане, като оставят валутния риск у потребителя, без да определят таван — Включване — Наличие на значителна неравнопоставеност между правата и задълженията на страните, произтичащи от договора — Непропорционален валутен риск за потребителя — Проверка, която следва да бъде извършена от националния съд
(член 3, параграф 1 и член 5 от Директива 93/13 на Съвета)
(вж. т. 70—75; т. 4 от диспозитива)
Диспозитив
1)
Член 4, параграф 2 от Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкува в смисъл, че понятието „основен предмет на договора“ по смисъла на тази разпоредба обхваща клаузите на договора за кредит, които предвиждат, че чуждестранната валута е разчетната валута, а еврото — валутата на изплащане, и които водят до възлагане на валутния риск върху кредитополучателя, при положение че тези клаузи определят съществен елемент, който характеризира посочения договор.
2)
Член 4, параграф 2 от Директива 93/13 трябва да се тълкува в смисъл, че при договор за кредит, деноминиран в чуждестранна валута, изискването за прозрачност на клаузите на този договор, които предвиждат, че чуждестранната валута е разчетната валута, а еврото — валутата на изплащане, и които водят до възлагане на валутния риск върху кредитополучателя, е изпълнено, когато продавачът или доставчикът е предоставил на потребителя достатъчни и точни данни, които позволяват на средния, относително осведомен и в разумни граници наблюдателен и съобразителен потребител да разбере конкретното функциониране на разглеждания финансов механизъм и съответно да оцени риска през целия срок на същия договор от такива клаузи да настъпят потенциално значими отрицателни икономически последици за финансовите му задължения.
3)
Директива 93/13 трябва да се тълкува в смисъл, че не допуска потребителят да носи тежестта да докаже ясния и разбираем характер на договорна клауза по смисъла на член 4, параграф 2 от тази директива.
4)
Член 3, параграф l от Директива 93/13 трябва да се тълкува в смисъл, че клаузите на договор за кредит, които предвиждат, че чуждестранната валута е разчетната валута, а еврото — валутата на изплащане, и които водят до възлагане на валутния риск върху кредитополучателя, без да предвиждат таван, могат да създадат значителна неравнопоставеност между произтичащите от посочения договор права и задължения на страните в ущърб на потребителя, щом продавачът или доставчикът не е имал основание да очаква, ако се съобрази с изискването за прозрачност по отношение на потребителя, че последният ще приеме несъразмерен валутен риск, който произтича от подобни клаузи.
(
1
)	ОВ C 297, 7.9.2020 г.